CELEX: 32012D0142
Language: sl
Date: 2012-02-14 00:00:00
Title: 2012/142/EU: Sklep Sveta z dne 14. februarja 2012 o pristopu Evropske unije k Pravilniku št. 29 Ekonomske komisije Združenih narodov za Evropo o enotnih določbah za homologacijo vozil glede zaščite potnikov v kabini gospodarskega vozila  Besedilo velja za EGP

9.3.2012   
            
            
               SL
            
            
               Uradni list Evropske unije
            
            
               L 71/1
            
         SKLEP SVETA
   z dne 14. februarja 2012
   o pristopu Evropske unije k Pravilniku št. 29 Ekonomske komisije Združenih narodov za Evropo o enotnih določbah za homologacijo vozil glede zaščite potnikov v kabini gospodarskega vozila
   (Besedilo velja za EGP)
   (2012/142/EU)
   SVET EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju Sklepa Sveta 97/836/ES z dne 27. novembra 1997 v pričakovanju pristopa Evropske skupnosti k Sporazumu Ekonomske komisije Združenih narodov za Evropo o sprejetju enotnih tehničnih predpisov za cestna vozila, opremo in dele, ki se lahko vgradijo v cestna vozila in/ali uporabijo na njih, in o pogojih za vzajemno priznanje homologacij, dodeljenih na podlagi teh predpisov (1) („revidiran sporazum iz leta 1958“), ter zlasti člena 3(3) in druge alinee člena 4(2) Sporazuma,
   ob upoštevanju predloga Evropske Komisije,
   ob upoštevanju privolitve Evropskega parlamenta (2),
   ob upoštevanju naslednjega:
   
               (1)
            
            
               Namen standardiziranih zahtev iz Pravilnika št. 29 Ekonomske komisije Združenih narodov za Evropo (UNECE) o enotnih določbah za homologacijo vozil glede zaščite potnikov v kabini gospodarskega vozila (3) („Pravilnik št. 29 UNECE“) je odstraniti tehnične ovire v trgovini z motornimi vozili med pogodbenicami revidiranega sporazuma iz leta 1958 in zagotoviti visoko raven varnosti in zaščite potnikov v vozilu.
            
         
               (2)
            
            
               Ob pristopu k revidiranemu sporazumu iz leta 1958 je Unija pristopila k omejenemu številu pravilnikov UNECE iz Priloge II k Sklepu 97/836/ES; na navedenem seznamu ni bilo Pravilnika UNECE št. 29.
            
         
               (3)
            
            
               Glede na poznejše spremembe Pravilnika št. 29 UNECE in Uredbe (ES) št. 661/2009 Evropskega parlamenta in Sveta z dne 13. julija 2009 o o zahtevah za homologacijo za splošno varnost motornih vozil, njihovih priklopnikov ter sistemov, sestavnih delov in samostojnih tehničnih enot, namenjenih za taka vozila (4), v skladu s katero bi morala Unija upoštevati Pravilnik št. 29 UNECE, je treba navedeni pravilnik vključiti v sistem EU-homologacije za motorna vozila –
            
         SPREJEL NASLEDNJI SKLEP:
   Člen 1
   Pravilnik št. 29 UNECE o enotnih določbah za homologacijo vozil glede zaščite potnikov v kabini gospodarskega vozila se odobri.
   Člen 2
   Pravilnik št. 29 UNECE o enotnih določbah za homologacijo vozil glede zaščite potnikov v kabini gospodarskega vozila se vključi v sistem EU-homologacije za motorna vozila.
   Člen 3
   Ta sklep začne veljati na dan njegove objave v Uradnem listu Evropske unije.
   Člen 4
   Komisija o tem sklepu uradno obvesti generalnega sekretarja Združenih narodov.
   
      V Bruslju, 14. februarja 2012
      
         
            Za Svet
         
         
            Predsednik
         
         M. LIDEGAARD
      
   
   
      (1)  UL L 346, 17.12.1997, str. 78.
   
      (2)  Odobritev z dne 19. januarja 2012 (še ni objavljena v Uradnem listu).
   
      (3)  UL L 304, 20.11.2010, str. 21.
   
      (4)  UL L 200, 31.7.2009, str. 1.